
	UPUTSTVO ZA LIJEK

	DEHINEL PLUS Flavour, tablete za pse, 150 mg + 144 mg + 50 mg 

Pas (mali psi i psi srednje veličine)




1.
NAZIV I ADRESA NOSIOCA DOZVOLE ZA STAVLJANJE LIJEKA U PROMET
DSD „KRKA, d.d., Novo mesto“ - predstavništvo Podgorica

Svetlane Kane Radević br. 3, 81000 Podgorica, Crna Gora

NAZIV I ADRESA PROIZVOĐAČA
Krka d.d., Novo mesto, Šmarješka cesta 6, 8501 Novo mesto, Slovenija
Krka-Farma d.o.o., V. Holjevca 20/E, 10450 Jastrebarsko, Hrvatska
2. 
NAZIV VETERINARSKOG LIJEKA

DEHINEL PLUS Flavour, tablete za pse

febantel, pirantel embonat, prazikvantel

150 mg + 144 mg + 50 mg

tableta

3. 
KVALITATIVNI I KVANTITATIVNI SASTAV AKTIVNE(IH) SUPSTANCI I POMOĆNIH SUPSTANCI

Svaka tableta sadrži:

Aktivne supstance: 

Febantel
    150 mg

Pirantel embonat   144 mg

Prazikvantel
    50 mg

4. 
INDIKACIJE

Ovaj lijek se koristi za prevenciju i liječenje mješovitih parazitskih infekcija digestivnog trakta  kod odraslih pasa i štenadi prouzrokovanih sledećim parazitima:
Nematode (valjkasti crvi)

Askaride: Toxocara canis, Toxascaris leonina (kasni razvojni oblici i odrasli oblici) 
Ankilostomatide: Uncinaria stenocephala, Ancylostoma caninum (odrasli oblici)    

Trihuride: Trichuris vulpis (odrasli oblici).
Cestode 
Pantljičare: Echinococcus granulosus, E. multilocularis, Dipylidium caninum, Taenia spp.,          Mesocestoides spp.
5.
KONTRAINDIKACIJE

Ovaj lijek se ne smije primjenjivati:
· istovremeno sa piperazinom;

· u dozi većoj od preporučene, posebno kod gravidnih kuja;
· u slučaju preosjetljivosti na neku od aktivnih supstanci ili na bilo koju pomoćnu supstancu;

· kod pasa mlađih od 2 sedmice ili lakših od 2 kg.

6. 
NEŽELJENA DEJSTVA
Vrlo rijetko se kod nekih štenadi prolazno javi mekši izmet, dijareja i povraćanje. Kod odraslih pasa se u rijetkim slučajevima mogu javiti povraćanje, praćeno dijarejom, ili bez nje.
Učestalost ispoljavanja neželjenih dejstava je određena u skladu sa sledećim pravilima:

- vrlo česta (više od 1 na 10 tretiranih životinja pokazuju neželjene reakcije)
- česta (više od 1 ali manje od 10 životinja na 100 tretiranih životinja)

- povremena (više od 1 ali manje od 10 životinja na 1.000 tretiranih životinja)

- rijetka (više od 1 ali manje od 10 životinja na 10.000 tretiranih životinja)

- vrlo rijetka (manje od 1 životinje na 10.000 tretiranih životinja, uključujući izolovane slučajeve).
Ukoliko primijetite bilo koje ozbiljno neželjeno dejstvo ili druga neželjena dejstva koja nisu          opisana u uputstvu za veterinarski lijek, ili ukoliko posumnjate u dejstvo ovoga lijeka, potrebno je obavijestiti veterinara.

7.
CILJNE VRSTE ŽIVOTINJA
Psi (mali psi i psi srednje veličine)

8.
DOZIRANJE ZA SVAKU CILJNU VRSTU, PUT(EVI) I NAČIN PRIMJENE
Za oralnu upotrebu.
Doziranje
Preporučena doza ovog lijeka je 1 tableta/10 kg t.m., što odgovara 15 mg febantela/kg, 14,4 mg pirantel embonata/kg i 5 mg prazikvantela/kg t.m. 
Tablete se mogu podijeliti na polovine i  četvrtine kako bi se postiglo tačno doziranje.
Ovaj lijek se psima daje direktno u usta ili pomiješan sa hranom. Prije dehelmintizacije odraslim  psima i štenadi nije potrebno ograničavanje pristupu hrani.
9. 
SAVJETI ZA PRAVILNU UPOTREBU LIJEKA
Kako bi se osiguralo adekvatno doziranje, i izbjeglo subdoziranje, tjelesnu masu psa treba odrediti što preciznije.

Ovim lijekom štenad se mogu dehelmintizovati nakon 14 dana starosti, s pauzom od 2 sedmice, sve do napunjenih 12 sedmica. Nakon toga pse treba dehelmintizovati svaka 3 mjeseca. Preporučuje se dehelmintizovanje kuja u isto vrijeme kao i štenad.

Za kontrolu nematode Toxocara canis kujama koje doje treba dati lek 2 nedjelje nakon štenjenja i na svakih 14 dana do prestanka dojenja.
Za rutinski tretman dovoljna je jednokratna dehelmintizacija.

U slučaju teške infestacije valjkastim crvima, ponovljenu dozu treba dati nakon 14 dana. 

Odrasle pse rutinski treba dehelmintizovati svaka 3 mjeseca.

10.
KARENCA
Nije primjenljivo.

11.
POSEBNE MJERE ČUVANJA

Čuvati van vidokruga i domašaja djece
Ovaj veterinarski lijek ne zahtijeva posebne uslove čuvanja.
Ne koristiti lijek nakon roka upotrebe, navedenog na kutiji. Rok upotrebe se odnosi na posljednji dan u navedenom mjesecu.
12.
POSEBNA UPOZORENJA

Posebna upozorenja za svaku ciljnu vrstu:
Buve su prelazni domaćini jedne od čestih vrsta pantljičare – Diplydium caninum. Ukoliko se ne vrši kontrola prisustva prelaznih domaćina kao što su buve i ako psi konzumiraju termički neobrađene iznutrice, infekcija se može ponoviti.
Posebne mjere opreza prilikom upotrebe lijeka kod životinja:
Svaka nepotpuno iskorištena tableta mora se neškodljivo ukloniti.
Ne koristiti kod pasa mlađih od 2 sedmice ili lakših od 2 kg.

Posebna upozorenja za lica koja primjenjuju veterinarski lijek na životinjama

Nakon davanja tableta psu, oprati ruke. 

U slučaju gutanja tablete, potražiti pomoć ljekara i pokažite ljekaru uputstvo za lijek.

Upotreba tokom graviditeta i  laktacije

Prije dehelmintizacije gravidnih kuja treba potražiti savjet veterinara. Ne smije se dehelmintizovati kuja u prve 2/3 graviditeta (40 dana). Kod gravidnih kuja ne smije se primijeniti doza veća od preporučene.

Ovaj lijek se može davati kujama u laktaciji i to najbolje istovremeno kada se dehelmintiziraju štenad.
Interakcije sa drugim ljekovima i druge vrste interakcija
Ovaj lijek se ne smije primjenjivati istovremeno sa piperazinom jer se može razviti međusobno antagonističko djelovanje.

Istovremena primjena drugih holinergika može izazvati toksične efekte.
Predoziranje
Bezbjednost primjene benzimidazola kod pasa je velika. Pirantel se sistemski skoro ne resorbuje.  Terapijska širina prazikvantela je velika, a psi podnose dozu 5 puta veću od preporučene.

13.
POSEBNE MJERE OPREZA PRI ODLAGANJU NEUPOTREBLJENOG LIJEKA ILI OTPADNIH MATERIJALA, AKO IH IMA

Neiskorišćeni lijek ili ostatak lijeka uništavaju se u skladu sa važećim propisima.
14.
DATUM POSLEDNJEG ODOBRENJA TEKSTA UPUTSTVA ZA LIJEK

16.05.2023. godine
15. 
OSTALE INFORMACIJE

Pakovanje 
Unutrašnje pakovanje: Blisteri od OPA/Al/PVC folije i aluminijumske folije.
Spoljašnje pakovanje: Složiva kartonska kutija.

Veličina pakovanja: 10 blistera sa po 10 tableta, ukupno 100 tableta.
Režim izdavanja lijeka 
Bez veterinarskog recepta
ATCvet kod 
QP52AC55
Broj i datum dozvole
2040/23/39 - 6640 od 16.05.2023. godine

